Houston

Houston (wendışê cı: Yustın) yew bacarê Dewletanê Amerikaê Yewbiyaiyano. Cayê xo verocê eyaletê Teksasi dero. Bınêniya Houstoni de Korfezê Meksika esto. Houston Dewletanê Amerikaê Yewbiyaiyan de gırdine ra ê çarıno.

 Tarix 
Tarixê Houstoni newiyo. John Kirby Allen u Augustus Chapman Allen bıray bacarê Houstoni serra 1836ıne de na ro. Allen bıray planê bacarê Houstoni vıraşto. Seba ke (semedê) bacarê Houstoni zaf nêzdiyê Korfezê Meksika, eyaletê Teksasi ra ray u treni ardê bacarê Houstoni. Serra 1901ine de merdumanê Houstoni zaf petrol diyo u Houston zaf biyo pil. Houston biyo merkezê petrol u ticaretê eyaletê Teksasi. Serra 1960ine de dewletê Amerika Houston de NASA na ro. Serra 1969ıne de Apollo 11 Houston ra şiyo aşme.

 İklım u nıfus 
Nıfusê Houstoni 2,0 milyono; feqet nıfusê metroê Houstoni 5,280,752yo. Zaf mıxtelıf mıleti tede cıwiyenê: Şare Ewropa, Asya, Afrika tede zafo. Feqet her merdum İngılızki qısey keno. Houston de zaf merdumê dindari, İsewiy/Xrıstiyani estê. Problemê trafik u curımi gırano. 

İklimê Houstoni subtropikao. Hewaê xo her daim germıno. Seba ke (semedê) rıtubeti hewaê Houstoni hewl niyo. Wextê amnani de tehlıkey kasırga esto. Feqet erdê xo her daim kheweo (kıhoyo).

 İqtısad 
Ewro Houston de bina u banê xeylê berzi estê. Houston bacarê dewizio, paytextê borsao, merkezê iqtısadi, kultur u hunerê eyaletê Teksasio. Endustriya petroli, enerciye, eurospace u petrokimya zaf gırda. Benderê (limanê) Houstoni Dewletanê Amerikaê Yewbiyaiyan de ê yewıno; dınya de rêza şeşıne dero. Merkezê şırketan Enron, Sysco u Hulliburton Houston de ronışteyê.

 Çımey 
 Siteyê Houstonio resmi

Kategoriye:Houston